Document ID: 31981D0846

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Οκτωβρίου 1981
περί διαπιστώσεως ότι η εισαγωγή της συσκευής με την ονομασία «MKS-Transducer, model 220 Β» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου
(81/846/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
ότι η γερμανική κυβέρνηση, με επιστολή της της 1ης Απριλίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «MKS-Transducer, model 220 B», η οποία προορίζεται να χρησιμοποιηθεί στην ανάλυση του φθορισμού ο οποίος προκαλείται με laser σε οργανικά μόρια και χημικές ρίζες σε αέριο φάση, και ειδικότερα για να ρυθμίζει τη σύσταση και την ολική πίεση των δειγμάτων που υφίστανται τη φωτόλυση, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 9 Ιουλίου 1981 στο πλαίσιο της Επιτροπής Δασμολογικών Ατελειών με σκοπό την εξέταση της προκειμένης περιπτώσεως·
ότι από την εξέταση αυτή συνάγεται ότι η εν λόγω συσκευή είναι σύστημα μετρήσεως της πιέσεως·
ότι δεν έχει αντικειμενικά χαρακτηριστικά που να την καθιστούν κατάλληλη για την επιστημονική έρευνα· ότι εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι στην προκειμένη περίπτωση η χρησιμοποίηση της εν λόγω συσκευής δεν θα ήταν δυνατόν, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή της συσκευής με την ονομασία «MKS-Transducer, model 220 Β», που αποτελεί το αντικείμενο της αιτήσεως της 1ης Απριλίου 1981 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη,
Έγινε στις Βρυξέλλες, στις 8 Οκτωβρίου 1981.

Labels: 3
1